OpenLLM-France/wikimedia huggingface dataset:
# Bona fides

Feiz vat, pe bona fides e latin, a vez graet eus stad-spered an den onest ha leal, enebet ouzh ar spered dizonest. Ur meizad a bouez eo e-barzh ar gwir, pa lavarer ne oa ket c'hoant da ober droug na da lavarout gaou.
Kenster eo feiz vat hag onestiz, hag enebet ouzh feiz fall ha dizonestiz.

## Yezh

Bona fides a vez lavaret en dro-envel, ha bona fide, a feiz vat, en dro-bellaat: Chom hep paeañ bona fide, da lavarout eo gant feiz vat.
* Les Acteurs de bonne foi , gant Marivaux

## Liammoù diabarzh

* Pacta sunt servanda
* Wikipedia:Krediñ e feiz vat ar genlabourerien
# Bonaire

Bonaire zo un enezenn er Mor Karib, unan eus an Antilhez Bihanañ, perc'hennet gant an Izelvroioù, en hanternoz da aod Venezuela. Ur gumun eus an Izelvroioù gant ur statud ispisial ez eo.
Kralendijk eo ar gêr-benn. Dirazi, un enezennig 6 km², didud, anvet Klein Bonaire (Bonaire vihan).
# Bona Dea

Bona Dea ("an doueez vat") a oa doueez ar strujusted, ar pare, ar werc'hded hag ar maouezed e mojennoù [[Henroma]. Merc'h an doue Faunus e oa, hag a-wechoù e veze anvet Fauna, a lavared e oa anv pried an doue. Enoret e veze gant ar renkadoù izelañ, ar sklaved, hag ar merc'hed a c'houlenne kaout bugale.

## Levrlennadur

* (en) Encyclopedia Mythica
# Bona Pisa

Bona Pisa (war-dro 1156 – 1207) a oa ul leanez italian, eus Pisa, a sikoure ar veajourien hag ar birc'hirined hag a zo bet lakaet da santez.
# Bona vacantia

Bona vacantia zo un droienn latin a ra dave da vadoù ha n'eus perc'henn ebet dezho.

## Levrlennadur

* (cy) Lewis, Robyn. Termau Cyfraith (Llandysul, Gwasg Gomer, 1972), t. 23.
# Aulus Terentius Varro Murena

Aulus Terentius Varro Murena (ganet war-dro -56 ha marvet e -24) a oa ur jeneral, politikour ha konsul roman er Iañ kantved kent JK. Trec'h e voe war ar Salassed en Alpoù.

## E vuhez

Mab e oa da Aulus Terentius Varro, met advabet e voe gant Lucius Licinius Murena, ha dre-se e oa breur da Lucius Licinius Murena Varro.
Rivinet e oa bet gant ar brezel diabarzh hir, e fin ar republik roman.
E c'hoar, Terentia, a oa dimezet da Caius Cilnius Maecenas, mignon d'an impalaer, ha kuzulier a-bouez, gwarezer an arzoù ; e hantervreur Gaius Proculeius a oa mignon da Octavianus.
En -25, e voe lakaet gant Octavianus e penn ar brezel kaset en Alpoù, e biz Italia, ha trec'h e voe war ar Salassed, ur bobl kelt pe ligur e saonenn Aosta, hag a gouezhe war an armeoù roman a glaske tremen eus Italia da saonenn ar Roen uhelañ, un hent a-bouez brasoc'h c'hoazh d'ar Romaned abaoe aloubadeg Galia en 51 kent JK gant Julius Caesar.
Hervez Strabon e werzhas evel sklaved betek 44 000 den eus pobl ar Salassed goude ma voe trec'h warno, ha hervez Dion Cassius, ne werzhas nemet ar wazed en oad da zougen an armoù, hag a oa da zieubiñ goude ugent vloaz er sklavelezh.
En -24 e tiazezas un drevadenn roman a 3 000 den en Augusta Praetoria Salassorum, Aosta hiriv.
Anvet e voe da goñsul gant Augustus neuze, e -23 e oa da vezañ e karg, met mervel a reas e dibenn ar bloaz -24, ma voe roet e garg da Cnaeus Calpurnius Piso.

## E vreur

Ur pennadig goude e varv e voe kondaonet e vreur Lucius Licinius Varro Murena d'ar marv.
Lucius Licinius Varro Murena a oa mab da Lucius Licinius Murena, genidik a Lanuvium, bet koñsul en 62 kent JK, advabet gant Aulus Terentius Varro.
Kavet e voe en Italia pa o klask tec'hel da vont da repuiñ d'ur vro all, Galia, pe Gres moarvat, ha lazhet war al lec'h evel an irienner arall, Fannius Caepio, pennaozer an trubarderezh a-enep Augustus.

## Levrlennadur

* Dion Cassius, Istor Roma (c. 130 AD)
* Strabon Geographica (c. 10 AD)
# Aunis

An Aunis (distaget:) a zo ur proviñs eus Bro-C'hall, e kornaoueg ar vro, en-dro da gêr ar Roc'hell. Ar proviñs bihanañ eus ar Frañs an hini eo. Inizi brasañ Bro-C'hall a gaver eno: Enez-Ré hag Enez-Oléron.

## Istor

En 1374 e voe distaget ar Roc'hell diouzh ar Saintonge gant ar roue gall Charlez V d'ober ur gouarnamant a-ziforc'h, ennañ Rochefort ha Marennes, ha Benon ur pennad. Neuze eo e teuas Aunis da vout ur broviñs ervat.

### Eus ar proviñs d'an departamantoù

Ar pep brasañ eus an Aunis a zo aet e-barzh departamant ar Charente-Maritime e 1790, teir farrez a zo aet e departamant an Deux-Sèvres hag unan er Vañde.
# Auprès d'un mort

Auprès d'un mort zo un danevell gant Guy de Maupassant, embannet e 1883.

## Istor

* Auprès d’un mort a oa bet embannet da gentañ e Gil Blas an 30 a viz Genver 1883, sinet Maufrigneuse.
* Adembannet e voe en dastumad dalif Le Colporteur e 1900 ha lakaet da eil war-lerc'h an danevell Le Colporteur.
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
* ↑ Volume Maupassant, Contes et Nouvelles, p. 1510, Bibliothèque de la Pléiade
# Auquainville

Auquainville :
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Lisieux |
| Kanton | Livarot |
| Kod kumun | 14028 |
| Kod post | 14140 |
| Maer Amzer gefridi | Philippe Soetaert 2014-2015 |
| Etrekumuniezh | Communauté de communes du Pays de Livarot |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 67 m — brasañ 184 m |
| Gorread | 9,56 km² |
| kemmañ |
Auquainville a oa ur gumun eus departamant Calvados e Bro-C'hall.
Bodet e oa gant 21 kumun all d'ar 1añ a viz Genver 2016 d'ober ur gumun nevez: Livarot-Pays-d'Auge.

## Istor
### XIX$^{vet}$ kantved

* E 1831 e voe staget Saint-Aubin-sur-Auquainville (91 annezad e 1831) ouzh kumun Auquainville (456 annezad e 1831).

### XX$^{vet}$ kantved

Eil brezel-bed, Emgann Normandi, 1944 : mervel a reas daou zen nann-soudard en Auquainville gant ar brezel ; lazhet e voent gant ur vombezadeg d'an 13 a viz Eost.

## Monumantoù ha traoù heverk

* Maner Lortier, XVII$^{vet}$-XVII$^{vet}$ kantved,.
* Maner La Pommeraye, XVII$^{vet}$ kantved.
* Iliz katolik Itron-Varia, XV$^{vet}$-XVIII$^{vet}$ kantved, e bourk Auquainville$^,$.
* Chapel Sant Albin, XVI$^{vet}$ kantved, e Saint-Aubin-sur-Auquainville.

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| 1983 | Meurzh 2014 | Raymond Géret | digostezenn | Labourer-douar |
| Meurzh 2014 | Kerzu 2015 | Philippe Soetaert | | |
| N'eo ket anavezet c'hoazh an holl fedoù. |||||

## Tud

* Astolphe Louis Léonor, markiz Custine (1790-1857), skrivagner, a zo douaret e chapel Saint-Aubin-sur-Auquainville.

## Notennoù ha dave

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Calvados, 28 Kerzu 2015
* ↑ Cassini-Ehess, Fichenn Auquainville ha Cassini-Ehess Fichenn stag
* ↑ Mémorial des victimes civiles en Normandie
* ↑ Diellaoueg Mérimée
* ↑ Clochers de France
* ↑ Diellaoueg Mérimée
* ↑ Diellaoueg Mérimée
* ↑ EBSSA
# Aura Twarowska

Aura Twarowska (ganet Aurora Eleonora Avram e 1967 e Lugoj, Roumania) zo ur ganerez mezzosoprano el laz Wiener Staatsoper.
# Aurangzeb

Aurangzeb, Abu Muzaffar Muhiuddin Muhammad Aurangzeb Âlamgir e anv klok (Dahod, 1618 - Ahmadnagar, 1707), a oa anezhañ c'hwec'hvet ha diwezhañ impalaer an Impalaeriezh voghol e-pad 49 bloaz, etre 1658 ha 1707, hag unan eus pouezusañ ha pinvidikañ stadrenerien ar XVII$^{vet}$ kantved. Diazezañ a reas an islam hag ar charia en India.

## Yaouankiz

Aurangzeb a oa trede mab an impalaer Shah Jahan hag he fried Mumtaz Mahal. E vreur henañ Dârâ Shikôh an hini a oa da ren eta. An impalaer a anvas e vab Aurangzeb da c'houarnour Dekkan e 1636 betek 1644, da c'houarnour Goujerat en 1645 ha da hini Afghanistan en 1647, ma voe karget da adkemer Kandahar, met ne deuas ket a-benn.

## Pennad kar

* Impalaerien Vogol
| En e raok : Shah Jahan | Impalaer Moghol Aurangzeb 1627 - 1658 | War e lerc'h : Bahadur Shah Iañ |
# Aumale

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Aumale zo un anv-lec'h gallek, hag un titl en noblañs c'hall.

## Lec'hioù

* Aumale, kumun e Seine-Maritime e Normandi ;
** Kanton Aumale, kanton e Seine-Maritime e arondisamant Dieppe ;
* Aumale, en Aljeria c'hall, hiziv Sour El-Ghozlane (wilaya Bouira, Aljeria) ;
** Departamant Aumale, departamant gall en Aljeria, etre 1958 ha 1959 ;

## Titl hag anv-tud

* Konted ha duged Aumale, titl en noblañs stag ouzh dalc'h-douar Normandi, savet da dugelezh en 1547 ;
* Charlez Iañ Aumale (1555-1631), mab da Loeiz-Fulup Iañ ;
* Henri d’Orléans (1822-1897), dug Aumale, lesanvet Aumale en e gerentiezh ;
* Claude II Aumale, mab da dug Guise ; pe Henri d'Orléans (1822-1897).

## Traoù all

* Doare Dug Aumale, un emlakadur revel.

## Pennad kar a bell

* Omale
# Aumerval

Kumunioù Frañs :
| Anv | Aumerval |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes du Pernois |
| Kanton | Heuchin |
| Kod INSEE | 62058 |
| Kod post | 62550 |
| Maer | Michel Crépin |
| Amzer-gefridi | 2008-2014 |
| Gorread | 3,42 km² |
| Led | 50° 30' 25" Norzh |
| Hed | 02° 24' 05" Reter |
| Uhelder kreiz | 132 m |
| Uhelder bihanañ | 98 m |
| Uhelder brasañ | 180 m |
| Poblañs hep kontoù doubl | 191 (2007) |
| Stankter | 55 a./km² |
| Lec'hienn ar gumun | |
Aumerval a zo ur gumun eus departamant Pas-de-Calais (Bro-C'hall).

## Dave ha notennoù

* ↑ Cassini hag EBSSA
# Aung San Suu Kyi

Aung San Suu Kyi (birmaneg: ; distaget: [àuɴ sʰáɴ sṵ tɕì), bet ganet d'an 19 a viz Mezheven 1945 e Yangon, a zo ur bolitikourez eus Myanmar. Brudet eo evit he stourm difeuls a-enep ar gouarnamant diktatour renet gant an arme en he bro. Bet he deus Priz Nobel ar Peoc'h e 1991.
Seizh bloavezh-pad eo bet dalc'het en he zi hep gallout dont er-maez, ha kement-se war urzh ar gouarnamant, goude ma vije bet gounezet ar votadegoù e 1990 gant ar C'hevre broadel evit an demokratelezh ma oa-hi ar sekretourez veur. Torret e oa bet ar votadegoù-se gant ar gouarnamant milourel.
Aotreet eo bet da zont ha da vont d'an 13 a viz Du 2010.
Un taol-stad zo bet kaset da benn gant an arme d'ar 1añ a viz C'hwevrer 2021. Bac'het eo bet hi, ministrez an aferioù estren , hag ar prezidant Win Myint.
# Charles Bronson

Charles Dennis Buchinsky, anavezetoc'h gant e anv aktor Charles Bronson, a zo un aktor amerikan, a orin lituanian bet ganet d'an 3 a viz Du 1921 en Ehrenfield, e Pennsylvania, ha marvet d'an 30 a viz Eost 2003, e Los Angeles (Kalifornia).

## Buhez personel

Dimezet eo bet gant Jill Ireland.

## Liammoù diavaez

* Charles Bronson war IMDb
a vo kavet e Wikimedia Commons.
# Charles Baudelaire

Charles Pierre Baudelaire, barzh gall, bet ganet d'an 9 a viz Ebrel 1821 e Pariz (Bro-C'hall) ha marvet d'an 31 a viz Eost 1867.
E oberenn vrudetañ Bleunioù an droug, a gaver un dibab barzhonegoù anezhi lakaet e brezhoneg gant Koulizh Kedez el levr Krefen Yuzaz gouestlet an darn vrasañ anezhañ da vBaudelaire. Un dibab eus Barzhonegoùigoù e komz-plaen hag eus Va c'halon lakaet en noazh a gaver da heul. (An Diaoul Dieub, 2012, p.8-96.)
"Barzhonegoù adsavet em yezh – outo c'hwezh ar bleud-soufr." eme an troer war bevare pajenn ar golo. "Hag ar frei Baudelaire – a zigoras douar ar varzhoniezh arnevez – a sin tost eus an trifarzh eus al levr."
# Charles Boyer

Ganet e oa bet d’an 28 a viz Eost 1899 e Figeac e Frañs ha marvet d'ar 26 a viz Eost 1978.
En em zistrujet eo goude marv e wreg. Kregiñ a ra da gentañ gant ar c'hoariva ha dont a ra da vezañ brudet mat er bloavezhioù 20-30. Graet en deus al lodenn vrasañ eus e vicher er Stadoù-Unanet. C'hoariet en deus gant Bette Davis e L'étrangère, Greta Garbo e Marie Walewska, Marlène Dietrich e Le Jardin d'Allah, Danielle Darrieux e Mayerling, Ingrid Bergman...
# Charles Brunellière

Charles Brunellière, bet ganet d'an 22 a viz Here 1847 e Naoned hag aet da Anaon e memes kêr d'an 12 a viz C'hwevrer 1917 oa ur paramantour ha politiker breizhat.

## E vuhez

Mab ul levrdiour en e aez e oa. Kuitaat ar reas ar skol da 15 vloaz evit gounit e vara. Labourat a reas e ti un ispiser da gentañ, goude e ti ur marc'hadour greun hag e ti ur c'hourater a vor. Kaset e voe d'ar brezel e 1870. Radikal da gentañ e teuas da vezañ sokialour adalek 1886 dindan levezon Benoît Malon. Daremprediñ a reas Jules Guesde, Paul Lafargue hag Yves Le Febvre.
Adalek 1877 e teu da vezañ paramantour. Lakaat a reas sevel ar c'hentañ lestr bras dre lien e dir, La Fédération. Ezel e voe eus Kuzul uhel ar Verdeadurezh kenwerzh (Conseil supérieur de la marine marchande).
Unan eus aozerien an emsav sindikalour ha kenlabourer e bro Naoned e voe. Krouiñ a reas e 1888 Strollad micherour Naoned (Parti ouvrier nantais). E 1894 e savas Kevread sokialour Naoned (Fédération socialiste de Nantes). E 1900 e voe, gant Yves Le Febvre, e-touez ar re a grouas Kevread sokialour Breizh (Fédération socialiste de Bretagne). Lonket e voe ar c'hevread gant an SFIO (Section Française de l'Internationale Ouvrière) e 1907. Dipitet e voe met kendelc'her a reas da gemer perzh er stourmoù politikel ha sindikel. Sekretour Fédération socialiste de Loire-Inférieure an SFIO e voe. Stourm kreñv a reas evit ar peoc'h met kemm a reas goude muntr Jean Jaurès evel kalz re all. Mervel a reas d'an 12 a viz C'hwevrer 1917.
Dilennet e voe da guzulier kêr e 1881, eil-maer e voe e 1885.
Hervez al levr Les Noms qui ont fait l'histoire de Bretagne (1997) e vefe peder straed da nebeutañ o tougen e anv e Breizh. .

## Levrlennadur

* René Bourrigaud, Correspondance Brunellière-Hamon (1891-1899), Naoned; Centre de documentation du mouvement ouvrier et du travail, 1990.
* Jean-Loup Avril Mille Bretons dictionnaire biographique, Les Portes du Large, 2002.
* Claude Willard, La correspondance de Charles Brunellière, socialiste nantais (1880-1917). Klincksieck, 1968.
* Nadia Fromentin, Charles Brunellière, républicain et artisan du socialisme dans la cité nantaise (1879-1917), 2000. Maîtrise d'histoire, Université de Nantes.
* Yves Rochcongar, "Capitaines d'industrie à Nantes au XIXe siècle", éditions MeMo, Nantes, 2003.
* Georges Cadiou La gauche et la revendication bretonne, Yoran embanner ; 2015 ; ISBN 978-2-916579-80-1
* "Brunellière Charles", dans Le Maitron
# Charles Chassé

Charles Chassé (1añ a viz Genver 1883 e Kemper - 30 a viz Mae 1965 e Neuilly-sur-Seine) a oa ur skrivagner breizhat.
Kas a reas e studioù e Gwened, Roazhon ha Pariz. Goude ar Brezel-bed kentañ e kelennas e lise Pasteur Neuilly-sur-Seine.
# Charles Chubb (evnoniour)

Charles Chubb, bet ganet d'an 31 a viz Kerzu 1851 e Steeple Langford (Wiltshire, Bro-Saoz) hag aet da Anaon d'ar 25 a viz Mezheven 1924 e Londrez (Bro-Saoz), a oa un evnoniour breizhveuriat.
E 1892 e voe roet e anv d'ur spesad golvaneged eus ar genad Cisticola — Cisticola chubbi — gant al loenoniour saoz Richard Bowdler Sharpe (1847-1909).

## Listenn al laboused studiet gantañ
### Genadoù

* C : Crypturellus,
* F : Frederickena,
* M : Mackenziaena,
* S : Sakesphorus.

### Spesadoù

* T : Troglodytes cobbi.

## Notennoù ha daveennoù

* ↑ Ober a reer gant ar berradur Chubb e metoù al loenoniezh.
* ↑ A-gevret gant William Knatchbull-Hugessen, 3e Baron Brabourne.
# Charles Barney Cory

Charles Barney Cory, bet ganet d'an 31 a viz Genver 1857 e Boston (Massachusetts, Stadoù-Unanet Amerika) hag aet da Anaon d'an 31 a viz Gouere 1921, a oa un evnoniour hag ur golfer stadunanat.

## Listenn al laboused studiet gantañ
### Genadoù

* C : Calyptophilus,
* L : Ligea,
* M : Microligea,
* S : Siptornopsis.

### Spesadoù

* C
    Calonectris borealis, Calyptophilus frugivorus, Conopophaga cearae,
* I : Inezia tenuirostris,
* M
    Melanospiza richardsoni, Microligea palustris,
* S : Setophaga vitellina.

### Isspesadoù

* T : Thamnophilus caerulescens cearensis.

## Notennoù ha daveennoù

* ↑ Ober a reer gant ar berradur Cory e metoù al loenoniezh.
# Charles Caudrelier

Charles Caudrelier Benac, bet ganet d'ar 26 a viz C'hwevrer 1974 e Fouenant, a zo ur bageer dre-lien breizhat.

## Loreadeg

Kentañ e voe e:
* Trofe BPE (gant Gildas Morvan) e 2001
* Tro Breizh (gant Gildas Morvan) e 2001
* Solitaire du Figaro e 2004
* Transat Jacques Vabre (gant Marc Guillemot) e 2009
* Volvo Ocean Race e-bourzh Groupama 4 sturiet gant Franck Cammas.
* Transat Jacques-Vabre (gant Sébastien Josse) e-bourzh Gitana XV e 2013

## Liens externes

* Lec'hienn Charles Caudrelier evit ar Vendée Globe 2016
# Charles Chatellier

Charles Chatellier (Normandi 1861 - (pelec'h?) 1915) a oa un tresour hag ul livour gall.

## Un nebeud oberennoù

* Paludier à Batz-sur-Mer («Paluder e Bourc'h-Baz»)

## Prizioù

* Medalenn aour, Diskouezadeg Etrebroadel an Arzoù-Kaer, Pariz, 1903

## Levrlennadur

* Charles Chatellier : peintre et dessinateur 1861-1915 (diskouezadeg, Dinan, 27 a viz Ebrel - 30 a viz Eost 1985), Mirdi Dinan, 1985
* Peintres des Côtes de Bretagne, Léo Kerlo ha Jacqueline Duroc, Chasse-Marée, 2007, ISBN 9782914208864
# Cynan

Cynan (pe Kynan e krenngembraeg) zo un anv-badez kembraek, tost-kar d'an anvioù Kenan ha Konan e brezhoneg.
* Cynan (mojenn)
* Cynan Garwyn, roue Powys er VIvet kantved, meulet gant Taliesin,
* Cynan Meiriadog , pe Konan Meriadeg, meneget er varzhoneg Arfes Prydain
* Cynan ap Hywel, roue Gwynedd
* Cynan ap Iago, tad Gruffudd ap Cynan
* Cynan Dindaethwy ap Rhodri
* Cynan ab Owain Gwynedd‎, mab da Owain Gwynedd
* Albert Evans-Jones, barzh 'Cynan' en XXvet kantved.
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Cynan (mojenn)

Cynan zo un dudenn vojennel meneget e anv e meur a varzhoneg kembraek.
Kentañ meneg anezhañ a zo en Armes Prydain, ur varzhoneg eus an X$^{vet}$ kantved.
Anv zo eus Cynan ha Cadwaladr e Glaswawt Taliesin e Levr Taliesin hag e barzhonegoù diwar-benn Marzhin e Levr Du Caerfyrddin.
En oberenn Jafrez Menoe e tiougan Merzhin e teuy Cynan eus Breizh. Krediñ a reer, hep bezañ peursur, ez eus anv aze eus Konan Meriadeg.

## Levrlennadur

* Peter C. Bartrum (1993) A Welsh classical dictionary (Llyfrgell Genedlaethol Cymru) ISBN 0-907158-73-0
# Cymru Goch

Cymru Goch ("Kembre Ruz") a oa ur strollad broadelour kembreat eus an tu-kleiz pellañ krouet e 1969.
Kensinañ a reas Karta Brest.
Goude meur a vloaz chomet dizober e oa bet adlañset ar strollad e 1987 o c'houlenn groñs e vefe disklêriet ur stad sokialour emren evit Kembre.
Gantañ e veze embannet Y Faner Goch ("Ar Banniel Ruz").
Gant ar Strollad Sokialour e oa bet krouet gantañ Kevreadur Sokialour Kembre (Welsh Socialist Alliance), met e guitaas a reas e 2002.
E 2003 en em deuzas gant ar strollad nevez Cymru Ymlaen ("Kembre War-raok") gant John Marek en e benn.
# Cymru Ymlaen

Cymru Ymlaen / Forward Wales ("Kembre War-raok") a oa ur strollad sokialour kembreat.
Savet e oa ar strollad dreist-holl diwar Strollad Dishual John Marek (JMIP, John Marek Independent Party) bet ktrouet gant ar dileuriad e Bodadenn Kembre hag ez-ezel eus Strollad al Labour, John Marek.
Kemmañ a reas anv ar strollad o tont da vezañ "Forward Wales-Cymru Ymlaen" d'an 8 a viz Du 2003, ennañ tud o tont eus Plaid Cymru ha Cymru Goch.
Difenn a ra ar strollad ur politikerezh sokialour evit Kembre, rak hervezañ ne vez ket difennet ar sokialouriezh wirion ken gant Strollad al Labour.
E mouezhiadegoù Parlamant Europa e 2004 e oa bet tapet gant ar strollad 1,9% eus ar votoù e Kembre (17.280 vot en holl).

## Liammoù diavaez

* Lec'hienn ofisiel
# Cymydmaen

Unan a dri c'hombod kantrev Llŷn, e Rouantelezh Gwynedd e oa Cymydmaen, e penn pellañ ledenez Llŷn.

## Douaroniezh

Stok e oa ouzh kombodoù Cafflogion ha Dinllaen, en un kantrev, er reter dezhañ. E penn al ledenez, e oa Mor Iwerzhon en dro-dezhañ. Edo Laighin en Iwerzhon en hanternoz dezhañ, Bae Ceredigion, gant Porth Neigwl ha Bae Aberdaron er c'hreisteiz.
E penn kornaouek al ledenez emañ Ynys Enlli, ma emañ diskuizhva an Ugent Mil Sant hervez ar vojenn, ul lec'h pirc'hirinañ brudet bras er Grennamzer.
E Neigwl, tre dirak Porth Neigwl, etre Llanengan ha Botwnnog hiriv, edo lez ar c'hombod.

## Ploueoù

* Aberdaron
* Bodferin
* Bryncroes
* Llandygwnning
* Llanengan
* Llanfaelrhys
* Llangwnadl
* Penllech
* Rhiw

## Levrlennadur

* A. D. Carr, 'Medieval Administrative Units', yn Atlas of Caernarvonshire (Caernarfon, 1977)
# Cynan Garwyn

Cynan Garwyn a oa roue Powys e dibenn ar VI$^{vet}$ pe deroù ar VII$^{vet}$ kantved. N'ouzer ket hiroc'h diwar e benn, pe netra asur.
Meneget eo e anv e barzhonegoù hag e dornskridoù skrivet daou c'hant vloaz war-lerc'h e varv.
Krediñ a reer e oa mab henañ Brochwel Ysgithrog ha tad da Selyf Sarffgadau, pe Selyf ap Cynan, a voe lazhet en emgann Caer (war-dro 613 pe 615). Moarvat e renas etre an daou. Skrivet ez eus bet ivez e varvas en emgann-se gant e vab, met n'eus prouenn ebet a gement-se, ha marteze eo savet ar c'haozioù-se gant ar c'hoant da vrudañ ul lignez ha da sevel ur vojenn muioc'h eget war ar wirionez.
Hervez skridoù zo e vije dimezet da wGwenwynwyn, priñsez eus an Hanternoz kozh, ha n'eo ket anavezet a-hend-all.
Ur meulgan zo bet savet gant Taliesin da Cynan hag anvet Trawsganu Cynan Garwyn. A-hervez e vije ar varzhoneg koshañ e kembraeg. Meuleudi zo kanet gant ar barzh da Cynan evel brezelour taer o vont da lammat war rouantelezhioù brezhon all, gant skoazell tud Kernev-veur.
En amzer-hont ne oa ket c'hoazh eus Mercia, nag eus Kleuz Offa, hag en em astenn a rae Powys betek kreiz an enezenn, er vro a deuio da vezañ Y Mers, pe Gororau, da lavarout eo Marz Kembre.

## Levrlennadur

* Ifor Williams (gol.), Canu Taliesin (Caerdydd, 1960). Tud. xvii-xxiii.
* Kari Maund (2000) The Welsh Kings: The Medieval Rulers of Wales (Tempus)
* John Edward Lloyd (1911) A history of Wales from the earliest times to the Edwardian conquest (Longmans, Green & Co.)

## Pennadoù kar

* Cynan ha Konan
* Taliesin